సిసలైన సృజన అజరామరమైంది. దానికి కాలంతో నిమిత్తం లేదు. శతాబ్దాలు గడిచిపోతున్నా నిలిచే వుంటుంది. ప్రతి తరాన్ని చిత్రమైన భావోద్వేగాలకు లోను చేస్తుంది. విభిన్నమైన భావనల్ని ప్రోది చేస్తుంది. వినూత్న అనుభూతులకు లోను చేస్తుంటుంది. ఇందుకు దాఖలా 'మోనాలిసా'. లియొనార్డొ డావిన్సీ ఈ చిత్రాన్ని సృజించి అయిదు దశాబ్దాలు దాటినప్పటికీ దాని గురించి మాట్లాడుకుంటున్నాం. మోనాలిసా నవ్వులోని భావార్థాల గురించి ఎప్పటికప్పుడు సరికొత్త కథనాలు వినిపిస్తూనే ఉన్నాయి. డావిన్సీ కళాకౌశలం గురించి చిత్రకారులు, కళా విశ్లేషకులు స్పందిస్తూనే ఉన్నారు. కళ అజరామరమైందని చెప్పడానికి ఈ ఒక్క చిత్రం చాలు.
1503లో మోనాలిసా చిత్రాన్ని డావిన్సీ సృజించారు. ఈ బొమ్మని గీయడానికి ఆయనకు మూడేళ్ళు పట్టింది. 1519లో ఆయన మరణించారు. డావిన్సీ ఈ లోకాన్ని విడిచి అయిదు శతాబ్దాలు దాటినప్పటికీ వారి చిత్రకళా నైపుణ్యం అబ్బురపరుస్తూనే వుంది. డావిన్సీ చేసిన కళాప్రయోగాలపై చర్చ జరుగుతూనే వుంది. ప్రపంచ చిత్రకళారంగం మీద అమేయమైన ముద్ర కనబరచిన డావిన్సీ చిత్రాల్ని చూస్తే నిజమైన కళకు మరణం లేదని అర్థమవుతుంది. ఆధునిక చిత్రకళలో మహామహులైన వారు సామాజిక జీవితాన్ని ప్రభావితం చేశారు. సమాజంలో కళాభిరుచిని, మనుషుల్లో హృదయ సంస్కారాన్ని పెంపొందించడంలో వారు చేసిన కృషిని చరిత్ర గుర్తు పెట్టుకుంది.
ఏ కాలంలో అయినా అంతరాంతరాల్లో తపించి బొమ్మలు గీసిన వారిని ముందుతరాలు గుర్తు పెట్టుకుంటాయి. విన్సెంట్‌ వ్యాంగో కూడా ఇందుకు ఉదాహరణ. ఇటీవలనే వ్యాంగో మీద 'లివింగ్‌ విన్సెంట్‌' అనే చిత్రం కూడా వచ్చింది. వ్యాంగో బతికింది కొద్దికాలమే. అయినప్పటికీ ఆయన గీసిన వందలాది చిత్రాలు ఒరిజినాలిటీ కారణంగా కాలం కడలి మీద నిలిచే ఉన్నాయి. చూపరుల్ని ఆకట్టుకునే ఆయన చిత్రాలు ఎన్నో అనేక పుస్తకాల ముఖచిత్రాలయ్యాయి.
ఏ దేశంలో అయినా ప్రజల కోసం, సమాజం కోసం సృజించిన కళ నాలుగు కాలాల పాటు నిలిచి వుంటుంది. మన దేశంలో చిత్తప్రసాద్‌ బొమ్మలు సమాజ గమనాన్ని, శ్రామికుల సంవేదనల్ని, పోరాడే ప్రజల ఉద్యమశీలత్వాన్ని ప్రతిబింబించాయి. తెలంగాణ సాయుధపోరాట కాలంలో ఆయుధాలు చేతపట్టి తిరగబడ్డ వారి గుండెచప్పుళ్ళను చిత్తప్రసాద్‌ బొమ్మల్లో చూస్తాం. నాడు నిజాం మీద ధిక్కారం ప్రకటించిన తెలంగాణ పల్లెల రణనిన్నాదాల్ని చిత్తప్రసాద్‌ చిత్రించారు. అతి మామూలుగా జీవించిన ఆయన బతికినంత కాలం చెమటోడ్చేవారి, ఉద్యమించే వారి బొమ్మల్ని గీశారు. చిత్తప్రసాద్‌ లేకున్నా ఆయన బొమ్మలు ఇప్పటికీ స్ఫూర్తిదాయకంగా నిలిచి ఉన్నాయి.
కళ కాసుల కోసం కాదని ఇలాంటి వారి జీవితాల్ని, చిత్రకళాచరిత్రని చదివితే తెలుస్తుంది. బొమ్మలు గీసి, అమ్ముకొని ఎంత విలాసంగా జీవించారన్నది కళకు ప్రమాణం కాదు. వారి బొమ్మలు ఎంతకాలం నిలిచి వెలుగుతాయన్నదే ప్రధానం. ఈవిధంగా చూసినప్పుడు మరణించి అయిదు శతాబ్దాలయినా లియొనార్డో డావిన్సీ బొమ్మలు నిలిచి ఉండటం ఆయన కళ ఔన్నత్యం. డావిన్సీ భౌతికంగా లేకున్నా, తన కళల ద్వారా మన మధ్యనే ఉన్నాడన్నది వాస్తవం.
sisalaina srujana ajaraamaramaindi. daaniki kaalamtho nimittam ledu. sataabdaalu gadichipotunna niliche vuntundi. prati taraanni chitramaina bhavodvegalaku lonu chestundi. vibhinnamaina bhaavanalni prodi chestundi. vinuutna anubhoothulaku lonu chestuntundi. induku dakhala 'monalisa'. lionardo davinsi ee chitraanni srujinchi ayidu dasaabdaalu daatinappatikii daani gurinchi matladukuntunnam. monalisa navvulooni bhaavaarthaala gurinchi eppatikappudu sarikotta kathanaalu vinipistuunee unnaayi. davinsi kalaakousalam gurinchi chitrakaarulu, kalaa vislaeshakulu spandistune unnaaru. kala ajaraamaramaindani cheppadaaniki ee okka chitram chaalu.
1503loo monalisa chitraanni davinsi srujinchaaru. ee bommani geeyadaaniki aayanaku moodellu pattindi. 1519loo aayana maraninchaaru. davinsi ee lokanni vidichi ayidu sataabdaalu daatinappatikii vaari chitrakala naipunyam abburaparustune vundi. davinsi chesina kalaaprayogaalapai charcha jarugutune vundi. prapancha chitrakalaarangam meeda ameyamaina mudra kanabarachina davinsi chitraalni chuste nijamaina kalaku maranam ledani ardhamavutundi. aadhunika chitrakalalo mahaamahulaina vaaru saamaajika jeevitaanni prabhaavitam chesaru. samaajamlo kalaabhiruchini, manushullo hrudaya samskaaraanni pempondinchadamlo vaaru chesina krushini charitra gurtu pettukundi.
e kaalamlo aina antaraantaraallo tapinchi bommalu geesina vaarini mundutaraalu gurtu pettukuntaayi. vinsenti vyango kuudaa induku udaaharana. itiivalane vyango meeda 'livingle vinsenti' ane chitram kuudaa vachindi. vyango batikindi koddikalame. ayinappatiki aayana geesina vandalaadi chitraalu originality kaaranamgaa kaalam kadali meeda niliche unnaayi. chuuparulni aakattukune aayana chitraalu enno aneka pustakaala mukhachitraalayyaayi.
e desamlo aina prajala kosam, samajam kosam srujinchina kala naalugu kaalaala paatu nilichi vuntundi. mana desamlo chittaprasady bommalu samaja gamanaanni, shraamikula samvedanalni, porade prajala udyamaseelatvaanni pratibimbimchaayi. telamgaana sayudhaporata kaalamlo aayudhaalu chetapatti tiragabadda vaari gundechappullanu chittaprasady bommallo chustam. naadu nijam meeda dhikkaram prakatinchina telamgaana pallela rananinnaadaalni chittaprasady chitrinchaaru. athi maamuulugaa jeevinchina aayana batikinanta kaalam chematodchevari, udyaminche vaari bommalni geesaaru. chittaprasady lekunna aayana bommalu ippatikee sphuurtidaayakamgaa nilichi unnaayi.
kala kaasula kosam kaadani ilanti vaari jeevitaalni, chitrakalacharitrani chadivite telustundi. bommalu geesi, ammukoni entha vilaasamgaa jeevinchaarannadi kalaku pramaanam kaadu. vaari bommalu entakaalam nilichi velugutaayannade pradhaanam. eevidhamgaa chusinappudu maraninchi ayidu sataabdaalayinaa leonardo davinsi bommalu nilichi undatam aayana kala aunnatyam. davinsi bhoutikamgaa lekunna, tana kalala dwara mana madhyane unnaadannadi vaastavam.